SET ปิดเย็นพุ่งเกือบ 18 จุด สวนมูลค่าซื้อขายเบาบาง 3.7 หมื่นลบ. รับกระแสเลือกตั้งชัดเจน
SET ปิดเย็นพุ่งเกือบ 18 จุด สวนมูลค่าซื้อขายเบาบาง 3.7 หมื่นลบ. รับกระแสเลือกตั้งชัดเจน โดยดัชนีปิดตลาดวันนี้ ที่ระดับ 1,622.10 จุด บวก 17.70 จุด หรือ 1.10% มูลค่าการซื้อขาย 3.7 หมื่นล้านบาท
23 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,622.10 จุด บวก 17.70 จุด หรือ 1.10% มูลค่าการซื้อขาย 3.7 หมื่นล้านบาท
10 หุ้นดันดัชนีวันนี้

ด้านนายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่า ตลาดหุ้นไทยวันนี้ปรับตัวขึ้น หลังจากที่มีกระแสข่าวความคืบหน้าทางการเมืองที่มีความเกี่ยวข้องกับการเลือกตั้ง ทำให้ช่วยหนุน Sentiment ของตลาดฯ อีกทั้งดัชนีฯสามารถยืนได้เหนือ 1,600 จุด
“หากจะมีการเลือกตั้งในวันที่ 24 ก.พ.2562 ก็ควรจะลงทุนในช่วง 3 เดือนก่อนการเลือกตั้งซึ่งจะให้ผลตอบแทนที่ดี ซึ่งก็จะมาตกที่ช่วงนี้พอดี” นายอดิศักดิ์ กล่าว
อย่างไรก็ดี ปัจจัยนอกประเทศให้ติดตามประเด็นการแยกตัวของอังกฤษออกจากสหภาพยุโรป (Brexit) ที่ช่วงปลายสัปดาห์นี้ และในสัปดาห์หน้าก็ให้ติดตามการประชุม G20 นอกรอบที่มีประเด็นการเจรจาการค้าระหว่างสหรัฐฯ และจีน ซึ่งเป็นปัจจัยสำคัญที่ต้องติดตาม
ส่วนแนวโน้มการลงทุนในสัปดาห์หน้า นายอดิศักดิ์ กล่าวว่า ตลาดฯคงจะยังผันผวน ส่วนหนึ่งขึ้นอยู่กับผล Brexit ที่จะออกมา อย่างไรก็ดี หากมอง Valuation ของตลาดฯถือว่าน่าสนใจลงทุนระยะยาวได้แล้ว พร้อมให้แนวรับ 1,600 จุด ส่วนแนวต้าน 1,630-1,652 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 1,899,293.12 ล้านบาท ปิดที่ 48.75 บาท เพิ่มขึ้น 0.75 บาท
KBANK มูลค่าการซื้อขาย 1,668,741.65 ล้านบาท ปิดที่ 192.50 บาท เพิ่มขึ้น 2.00 บาท
AOT มูลค่าการซื้อขาย 1,507,865.90 ล้านบาท ปิดที่ 63.00 บาท เพิ่มขึ้น 1.50 บาท
PTTEP มูลค่าการซื้อขาย 1,418,640.60 ล้านบาท ปิดที่ 131 บาท เพิ่มขึ้น 3.00 บาท
BEAUTY มูลค่าการซื้อขาย 1,367,579.58 ล้านบาท ปิดที่ 8.85 บาท เพิ่มขึ้น 0.55 บาท
ตลาดหุ้นเอเชีย
